
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 207 

29 Αυγούστου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

299. Οργανισμός Διοικητικών Υπηρεσιών Χαροκοπείου 

Ανώτατου Εκπαιδευτικού Ιδρύματος Οικιακής 
Οικονομίας . 1 

300. Τροποποίηση των διατάξεων του Π.Δ. 229/94 (Α' 
134) «Γενικός κανονισμός προσωπικού ΚΤΕΛ» 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 299 
Οργανισμός Διοικητικών Υπηρεσιών Χαροκοπείου Ανώτα¬ 
του Εκπαιδευτικού Ιδρύματος Οικιακής Οικονομίας. 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 79 παρ. 5 του Ν. 1566/1985 «Δομή και 
λειτουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις» (Α' 167). 

β) Του άρθρου 29 Α του Ν. 1558/85, όπως αυτό προσε- 
τέθη με το άρθρο 27 του Ν. 2081/92 (Α' 154). 

γ) Του άρθρου 9 παρ. 1 του Ν. 1894/1990 (Α' 110). 

δ) Την αριθμ. 13/1996 απόφαση του Πρωθυπουργού 
και του Υπουργού Εσωτερικών, Δημόσιας Διοίκησης και 
Αποκέντρωσης «Καθορισμός αρμοδιοτήτων του Υφυ¬ 
πουργού Γεωργίου ΜωραΤτη» (Β' 137). 

2. Την πρόταση της Διοικούοας Επιτροπής του Χαροκο¬ 
πείου Α.Ε.Ι. Οικιακής Οικονομίας (συνεδριάσεις 21.1.93 
44/29.6.94 και 21.6.95). 

3. Το γεγονός ότι από τις διατάξεις του παρόντος δια¬ 
τάγματος προκαλείται ετησίως δαπάνη ύψους 
10.700.000 δρχ. σε βάρος του κρατικού προϋπολογισμού, 
η οποία θα αντιμετωπισθεί από τον προϋπολογισμό εξό¬ 
δων του Υπουργείου Εθνικής Παιδείας και θρησκευμάτων 
(Φορέας 19-250 ΚΑΕ της ομάδας 0200 και 0300), η 
οποία κατανέμεται ως ακολούθως: 

α) Στον προϋπολογισμό οικονομικού έτους 1996, δα¬ 
πάνη ύψους 1.497.000 δρχ. για την καταβολή του επιδό¬ 
ματος θέσης ευθύνης προϊσταμένων. 

β) Από το οικονομικό έτος 1997 και εφεξής, η ανωτέρω 
δαπάνη θα προσαυξάνεται ανάλογα με την πλήρωση των 


θέσεων και θα ανέλθει στο ποσό των 10.700.000 δρχ. 

4. Την 169/1996 γνωμοδότηση του Συμβουλίου της 
Επικράτειας, με πρόταση των Υπουργών Οικονομικών και 
Εθνικής Παιδείας και θρησκευμάτων και του Υφυπουργού 
Εσωτερικών, Δημόσιας Διοίκησης και Αποκέντρωσης, 
αποφασίζουμε: 

ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΚΕΦΑΛΑΙΟ Α' 

ΒΑΣΙΚΗ ΔΙΑΡΘΡΩΣΗ 
Αρθρο 1 

Γενικές Διατάξεις 

1 Οι Διοικητικές Υπηρεσίες του Χαροκοπείου Α.Ε.Ι. Οι¬ 
κιακής Οικονομίας διαρθρώνονται στις ακόλουθες οργανι¬ 
κές μονάδες: 

α) Διεύθυνση Ακαδημαϊκών θεμάτων και Προσωπικού 

β) Διεύθυνση Οικονομικής Διαχείρισης 

γ) Τμήμα Τεχνικών Έργων 

δ) Τμήμα Διεθνών και Δημοσίων Σχέσεων 

ε) Τμήμα Μηχανοργάνωσης 

2. Η Βιβλιοθήκη λειτουργεί ως αυτοτελής και αποκε¬ 
ντρωμένη υπηρεσία και διέπεται από τις διατάξεις του άρ¬ 
θρου 7 παρ. 7 του Ν. 1268/82, όπως αντικαταστάθηκε με 
το άρθρο 49 παρ. 5 του Ν. 1404/1983. 

3. Η Νομική Υπηρεσία, είναι αρμόδια για τη νομική εξυ¬ 
πηρέτηση του Ιδρύματος στις κάθε μορφής υποθέσεις 
του, δικαστικές ή εξώδικες και τη νομική καθοδήγηση των 
Αρχών και Υπηρεσιών αυτού με γνωμοδοτήσεις και συμ¬ 
βουλές. Η ίδια υπηρεσία είναι αρμόδια για την παραλαβή 
των επιδιδομένων στο Πανεπιστήμιο εγγράφων και δικο¬ 
γράφων και την υπογραφή των σχετικών εκθέσεων επιδό- 
σεως. Συνιστάται μία (1) θέση Νομικού Συμβούλου. Η 
πρόσληψη του Νομικού Συμβούλου γίνεται με απόφαση 
του Πρυτανικού Συμβουλίου. Για τη θέση του Νομικού 
Συμβούλου προσλαμβάνεται δικηγόρος παρ' Αρείω Πάγω. 

Ο Νομικός Σύμβουλος έχει τη γενική και ειδική εποπτεία 
της λειτουργίας της Υπηρεσίας και της περατώσεως των 
κάθε μορφής υποθέσεών της, ασκεί το γνωμοδοτικό έργο 
και παρίσταται ενώπιον οποιοσδήποτε Δικαστηρίου ή Αρ¬ 
χής, όταν κρίνει αυτό αναγκαίο ή μετά από ειδική εντολή 
του Πρύτανη, έχει δε εκ της θέσεώς του και χωρίς άλλο 
αποδεικτικό στοιχείο την από το νόμο απαιτούμενη πλη¬ 
ρεξουσιότητα για παράσταση ενώπιον όλων των Δικαστή- 

ρίων κατά την εκδίκαση κάθε (ρύσεως υποθέσεων του Πα¬ 
νεπιστημίου. 

ΚΕΦΑΛΑΙΟ Β' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΔΙΟΙΚΗΤΙΚΩΝ 
ΜΟΝΑΔΩΝ 

Άρθρο 2 

Διεύθυνση Ακαδημαϊκών θεμάτων και Προσωπικού 

1. Η Διεύθυνση Ακαδημαϊκών θεμάτων και Προσωπικού 
διαρθρώνεται στα ακόλουθα τμήματα και Γραμματείες: 

α) Τμήμα Ακαδημαϊκών θεμάτων 

β) Τμήμα Προσωπικού 

γ) Τμήμα Πανεπιστημιακών Αρχών και Οργάνων 

5) Γραμματείες Ακαδημαϊκών Τμημάτων (Μία για κάθε 
τμήμα). 

2. Οι αρμοδιότητες της Διεύθυνσης κατανέμονται με¬ 
ταξύ των τμημάτων και των Γραμματειών ως εξής: 

α) Τμήμα Ακαδημαϊκών θεμάτων: Η συγκέντρωση των 
πάσης (ρύσεως νομοθετημάτων, αποφάσεων και εγκυ¬ 
κλίων που αφορούν στις σπουδές στην έρευνα και στη 
φοιτητική μέριμνα και ο συντονισμός για την ομοιόμορφη 
εφαρμογή τους. Η μέριμνα για το συντονισμό της εκπαι¬ 
δευτικής δραστηριότητας των τμημάτων ιδιαίτερα σε θέ¬ 
ματα που αναφέρονται στο ωρολόγιο πρόγραμμα και στην 
πραγματοποίηση των εξετάσεων. Η συγκέντρωση των 
προγραμμάτων σπουδών και έρευνας όλων των τμημάτων, 
ο συντονισμός, η επεξεργασία και η προώθηση των προ¬ 
τάσεων που αφορούν σ’ αυτά, καθώς και η διεκπεραίωση 
κάθε θέματος που σχετίζεται με αυτά σε συνεργασία με 
τις γραμματείες των ακαδημαϊκών τμημάτων. Η παρακο¬ 
λούθηση της υλοποίησης των αποφάσεων της Συγκλήτου 
και των Πρυτανικών Αρχών στα θέματα φοιτητικής μέρι¬ 
μνας όπως εγγραφές, μετεγγραφές και κατατακτήριες 
εξετάσεις, στην απονομή τίτλων σπουδών, στις φοιτητι¬ 
κές εκδρομές, στις υποτροφίες, στα δάνεια, στις οικονο¬ 
μικές ενισχύσεις και γενικά η διεκπεραίωση κάθε θέματος 
που αφορά στους προπτυχιακούς και μεταπτυχιακούς 
φοιτητές. Η μέριμνα για τη σύνταξη, έκδοση και διάθεση 
των διδακτικών συγγραμμάτων και σημειώσεων, του οδη¬ 
γού σπουδών, των επισήμων λόγων, των ενημερωτικών 
δελτίων, των επετηρίδων, των επιστημονικών μελετών και 
των πάσης φύσεως δημοσιευμάτων και εντύπων του ιδρύ¬ 
ματος. Η παρακολούθηση της εκτύπωσης των δημοσιευ¬ 
μάτων και η επιμέλεια της διόρθωσης αυτών, επιμέλεια 
σύνταξης πίνακα αποδεκτών και τήρηση αρχείου εκδό¬ 
σεων. 

β) Τμήμα Προσωπικού: Ο χειρισμός όλων των θεμάτων 
που αφορούν στην προκήρυξη, διορισμό ή πρόσληψη, ή 
εξέλιξη, μονιμοποίηση, μετάκληση, απόλυση και στην εν 
γένει υπηρεσιακή κατάσταση των μελών Δ.Ε.Π. Ε.Ε.Π. 
Ε.Δ.Τ.Π. επισκεπτών καθηγητών, ειδικών επιστημόνων, 
των διδασκόντων βάσει του άρθρου 5 του Π.Δ. 407/1980 
(Α’ 143) και του διοικητικού προσωπικού του ιδρύματος 
κάθε κατηγορίας και με οποιαδήποτε σχέση. Η έκδοση και 
ο έλεγχος νομιμότητας των σχετικών πράξεων και η χορή¬ 
γηση των πάσης φύσεως αδειών. Η έκδοση πράξεων μι- 
σθολογικών κλιμακίων και επιδομάτων. Η έκδοση και θεώ¬ 
ρηση των βιβλιαρίων νοσηλείας και η τήρηση του μητρώου 
του προσωπικού. Η έκδοση κάθε είδους πιστοποιητικών 
και υπηρεσιακών ταυτοτήτων. Η παρακολούθηση και η τή¬ 
ρηση αρχείου της σχετικής νομοθεσίας μετά ανωτέρω θέ¬ 
ματα. Η μέριμνα για την επιμόρφωση και μετεκπαίδευση 
του διοικητικού προσωπικού. Η διάθεση ενημερωτικών 
φυλλαδίων και οδηγιών σε θέματα που αφορούν το 


Ίδρυμα. Η εποπτεΐα και ο συντονισμός του βοηθητικού 
προσωπικού (κλητήρες, καθαρίστριες) των οδηγών και 
του τηλεφωνικού κέντρου. Η βεβαίωση από τον προϊστά¬ 
μενο ή το νόμιμο αναπληρωτή του της ακρίβειας αντιγρά¬ 
φων, φωτοαντιγράφων ή φωτοτυπιών οποιωνδήποτε εγ¬ 
γράφων και γενικά δικαιολογητικών ύστερα από αντιπαρα¬ 
βολή τους με το επιδεικνυόμενο σχετικό πρωτότυπο ή 
ακριβές αντίγραφο καθώς και η βεβαίωση του γνήσιου της 
υπογραφής του προσωπικού και των πολιτών. Η μέριμνα 
για τη φύλαξη και τον καθαρισμό των κτιριακών εγκατα¬ 
στάσεων του Ιδρύματος. Η τήρηση του πρωτοκόλλου ει¬ 
σερχόμενης - εξερχόμενης αλληλογραφίας, ο χαρακτηρι¬ 
σμός και η διανομή αυτής στις καθ’ ύλην αρμόδιες μονά¬ 
δες. Η μέριμνα για τη δακτυλογράφηση και την αναπαρα¬ 
γωγή εγγράφων και εντύπων, καθώς και για τη διεκπεραί¬ 
ωση της εξερχόμενης αλληλογραφίας. 

γ) Τμήμα Πανεπιστημιακών Αρχών και Οργάνων: Η μέρι¬ 
μνα για την προώθηση των διαδικασιών εκλογής ή υπόδει¬ 
ξης όλων των μελών των πανεπιστημιακών Αρχών και Ορ¬ 
γάνων και ο διορισμός ή η συγκρότηση αυτών. Η υποστή¬ 
ριξη των πρυτανικών Αρχών και Προϊσταμένου Γραμμα- 
τείας στην άσκηση των καθηκόντων τους και ιδίως: Η επι¬ 
μέλεια της προσωπικής αλληλογραφίας αυτών και του 
εμπιστευτικού πρωτοκόλλου. Ο προγραμματισμός και η 
παρακολούθηση των συναντήσεων, επισκέψεων και επα¬ 
φών τόσο με τις υπηρεσίες του Ιδρύματος όσο και με το 
κοινό. Η τήρηση αρχείου και η κωδικοποίηση νόμων. Η 
διοικητική και γραμματειακή υποστήριξη του έργου της 
Συγκλήτου και του Πρυτανικού Συμβουλίου και ιδίως: Η 
μέριμνα για τη συγκέντρωση - επεξεργασία - κατάρτιση - 
έγκριση και κοινοποίηση των θεμάτων της ημερήσιας διά¬ 
ταξης. Η τήρηση των πρακτικών και η κοινοποίηση των 
σχετικών αποφάσεων στις καθ’ ύλην αρμόδιες υπηρεσίες 
του Ιδρύματος για την πραγματοποίησή τους. Η έκδοση 
αντιγράφων ή αποσπασμάτων πρακτικών, η επικύρωση 
αυτών και η τήρηση αρχείου πρακτικών. Κάθε άλλο θέμα 
που αφορά στη λειτουργία των συλλογικών οργάνων. 

δ) Γραμματείες Ακαδημαϊκών Τμημάτων (μία για κάθε 
τμήμα). Η διοικητική και γραμματειακή υποστήριξη στο εν 
γένει εκπαιδευτικό έργο του τμήματος και ιδίως: Η μέρι¬ 
μνα για τη διοικητική και γραμματειακή υποστήριξη των 
συλλογικών οργάνων του τμήματος (Γενική Συνέλευση και 
Διοικητικό Συμβούλιο) και η εκτέλεση των αποφάσεων αυ¬ 
τών. Η προώθηση των διαδικασιών προκήρυξης θέσεων, 
εκλογής και εξέλιξης του Διδακτικού Ερευνητικού Προσω¬ 
πικού καθώς και η προκήρυξη πλήρωσης θέσεων και η 
εξέλιξη του λοιπού προσωπικού του τμήματος, καθώς και 
τα θέματα ανάθεσης εντολής διδασκαλίας. Η προώθηση 
και διεκπεραίωση κάθε θέματος που αφορά στην οργά¬ 
νωση και λειτουργία προγραμμάτων μεταπτυχιακών σπου¬ 
δών και έρευνας. Η μέριμνα για την κατάρτιση και προώ¬ 
θηση στη διοίκηση του προγράμματος σπουδών, την πα¬ 
ρακολούθηση του ωρολογίου προγράμματος και τη διεξα¬ 
γωγή των εξετάσεων. Η μέριμνα για την αποστολή των 
στοιχείων έκδοσης του οδηγού σπουδών. Η μέριμνα για τη 
διάθεση των συγγραμμάτων στους φοιτητές. Η διεκπεραί¬ 
ωση όλων των θεμάτων των σχετικών με τις εγγραφές, με¬ 
τεγγραφές και κατακακτήριες εξετάσεις. Η κατάρτιση των 
μητρώων και των ατομικών φακέλλων των φοιτητών, η πα¬ 
ρακολούθηση της ακαδημαϊκής τους κατάστασης, καθώς 
και τα θέματα των διαδικασιών για την ορκομωσία και τη 
χορήγηση υποτροφιών και φοιτητικών δανείων, η χορή¬ 
γηση των κάθε είδους πιστοποιητικών και βεβαιώσεων και 
η σύνταξη και η αναπαραγωγή εγγράφων και εντύπων. Η 
τήρηση του πρωτοκόλλου και του αρχείου και η διεκπεραί- 

ωση της αλληλογραφίας. Η βεβαίωση από τον Προϊστά¬ 
μενο ή το νόμιμο αναπληρωτή του της ακρίβειας των αντι¬ 
γράφων, φωτοτυπιών εγγράφων ή δικαιολογητικών και η 
βεβαίωση του γνήσιου της υπογραφής του προσωπικού 
και των πολιτών. Η διεκπεραίωση οποιουδήποτε άλλου 
θέματος, για την εν γένει υποστήριξη του εκπαιδευτικού 
και ερευνητικού έργου του τμήματος. 

Η Γραμματεία κάθε Τμήματος από διοικητική άποψη 
αντιστοιχεί με τμήμα. 

Άρθρο 3 

Διεύθυνση Οικονομικής Διαχείρισης 

1. Η Διεύθυνση Οικονομικής Διαχείρισης διαρθρώνεται 
στα ακόλουθα Τμήματα: 

α) Τμήμα Λογιστηρίου 

β) Τμήμα Μισθοδοσίας 

γ) Τμήμα Προμηθειών και Περιουσίας 

2. Οι αρμοδιότητες της Διεύθυνσης κατανέμονται με¬ 
ταξύ των τμημάτων ως εξής: 

α) Τμήμα Λογιστηρίου: Η συγκέντρωση και επεξεργασία 
στοιχείων για την κατάρτιση και αναμόρφωση του προϋπο¬ 
λογισμού ως και η μέριμνα για την έγκαιρη υποβολή του για 
έγκριση ή τροποποίηση. Η παρακολούθηση της εκτέλε¬ 
σης του προϋπολογισμού και η υποβολή προτάσεων για 
την αντιμετώπιση των προβλημάτων που παρουσιάζονται 
κατά την εφαρμογή του. Η εισήγηση για την έγκριση των 
αϊτού μένων δαπανών από τα αρμόδια όργανα και η υλοποί¬ 
ηση των σχετικών αποφάσεων. Η εισήγηση για τη λήψη 
μέτρων για την έγκαιρη χρηματοδότηση του ιδρύματος. Η 
μέριμνα για την έγκαιρη βεβαίωση και είσπραξη των εσό¬ 
δων ως και η έκδοση των σχετικών παραστατικών. Η διεκ¬ 
περαίωση κάθε διαδικασίας για την εκκαθάριση των δαπα¬ 
νών του ιδρύματος. Στην αρμοδιότητα αυτή περιλαμβάνε¬ 
ται: Η συγκέντρωση των δικαιολογητικών, ο έλεγχος της 
νομιμότητας και πληρότητας αυτών και η αναγνώριση - εκ¬ 
καθάριση και πληρωμή των δαπανών του ιδρύματος. Η έκ¬ 
δοση χρηματικών ενταλμάτων προπληρωμής ή πληρωμής 
και η απόδοση αυτών. Η απόδοση των «υπέρ τρίτων» κρα¬ 
τήσεων. Η διαχείριση της πάγιας προκαταβολής. Η σύ¬ 
νταξη του ισολογισμού και απολογισμού και η υποβολή 
τους για έγκριση. Η διαφύλαξη των πρωτοτύπων παραστα¬ 
τικών στοιχείων των λογιστικών πράξεων και κάθε σχετι¬ 
κού εγγράφου ή στοιχείου. Η λειτουργία Ταμείου και η τή¬ 
ρηση των αναγκαίων βιβλίων και στοιχείων. 

β) Τμήμα Μισθοδοσίας: Η μισθοδοσία και η τακτοποί¬ 
ηση των μισθολογικών μεταβολών όλου του προσωπικού. 

Η τήρηση μισθολογικού μητρώου και η χορήγηση ατομικών 
δελτίων μισθοδοσίας καθώς και βεβαιώσεων μισθολογι- 
κού περιεχομένου. Η αναγνώριση, εκκαθάριση και πλη¬ 
ρωμή πρόσθετων αμοιβών και αποζημιώσεων. Η έκδοση 
πράξεων περικοπής αποδοχών. Η απόδοση των κρατή¬ 
σεων «υπέρ τρίτων» και του δημοσίου και η τήρηση των οι¬ 
κείων λογαριασμών. Η τήρηση των αναγκαίων βιβλίων και 
στοιχείων. 

γ) Τμήμα Προμηθειών και Περιουσίας: Η υλοποίηση του 
ετήσιου προγράμματος προμηθειών κατά τη διαδικασία 
που ορίζουν οι σχετικές διατάξεις και ειδικότερα: Η εισή¬ 
γηση στα αρμόδια πανεπιστημιακά όργανα για την έγκριση 
των δαπανών και την παροχή των αναγκαίων εξουσιοδοτή¬ 
σεων. Η κατάρτιση των προκηρύξεων και η δημοσίευση 
αυτών στον τύπο. Η συγκρότηση των επιτροπών διεξαγω¬ 
γής των διαγωνισμών και η εισήγηση για τη λήψη των σχε¬ 
τικών αποφάσεων. Η εκτέλεση μικροπρομηθειών για τις 


οποίες δεν απαιτείται διαγωνισμός. Η κατάρτιση των συμ¬ 
βάσεων και η παρακολούθηση της καλής εκτέλεσής τους. 
Η συγκέντρωση των δικαιολογητικών των δαπανών, η έκ¬ 
δοση των εγκριτικών αποφάσεων και η προώθησή τους 
στο αρμόδιο Τμήμα για την ενταλματοποίησή τους. Η πο¬ 
σοτική και ποιοτική παραλαβή όλων των προμηθειών του 
Ιδρύματος, η χρέωση στα οικεία βιβλία και η διάθεσή τους 
στις επιμέρους υπηρεσίες του ιδρύματος. Η μέριμνα για τη 
συγκέντρωση του παλαιού υλικού, την επισκευή ή την εκ¬ 
ποίησή του. Η λειτουργία αποθήκης. Η διασφάλιση της πε¬ 
ριουσίας του ιδρύματος, η τήρηση κτηματολογίου και η 
διαφύλαξη των τίτλων κτήσεως των ακινήτων. Η διαχεί¬ 
ριση και αξιοποίηση της προσοδοφόρου περιουσίας του 
ιδρύματος, η μέριμνα για τη γρήγορη και σύμφωνα με τις 
κείμενες διατάξεις εκμίσθωση ή μίσθωση ακινήτων και η 
τήρηση φακέλων με τα σχετικά στοιχεία. Η παραλαβή και 
παράδοση των μισθίων και η παρακολούθηση της τήρησης 
των όρων των συμβάσεων μισθώσεως αυτών. Η μέριμνα 
για την απογραφή της κινητής και ακίνητης περιουσίας 
του ιδρύματος. Η μέριμνα για την αποδοχή ή αποποίηση 
κληρονομιών, κληροδοτημάτων ή δωρεών ως και για την 
αξιοποίηση της περιουσίας των κληροδοτημάτων. Η μέρι¬ 
μνα για την επισκευή και συντήρηση της περιουσίας του 
σε συνεργασία με το αρμόδιο τμήμα Τεχνικών Έργων. Η 
μέριμνα για την εκπλήρωση όλων των απαιτήσεων και δι¬ 
καιωμάτων και για την πραγματοποίηση των δαπανών των 
κληρονομιών, κληροδοσιών, ή δωρεών ως και των όρων 
των διαθεσιών. Σύνταξη εκθέσεων και η τήρηση των ανα¬ 
γκαίων βιβλίων και στοιχείων. 

Άρθρο 4 

Τμήμα Τεχνικών Έργων 

Αρμοδιότητες του τμήματος Τεχνικών Έργων είναι: Η 
υποβολή προτάσεων για την κατάρτιση των προγραμμά¬ 
των που αφορούν τα τεχνικά έργα του ιδρύματος. Η σύ¬ 
νταξη των αρχιτεκτονικών, στατικών και ήλεκτρο μηχανο¬ 
λογικών μελετών. Η εισήγηση για την ανάθεση εκπόνησης 
μελετών σε τρίτους και ο έλεγχος αυτών. Η υλοποίηση του 
προγράμματος για την ανέγερση κτιρίων ή τη διαμόρφωση 
υπαρχόντων. Η εισήγηση για την προκήρυξη και η διενέρ¬ 
γεια των διαγωνισμών για την ανάδειξη εργοληπτικών ανα- 
δόχων εκτέλεσης έργων και η κατάρτιση των κατασκευα¬ 
στικών συμβάσεων. Η επίβλεψη των εκτελουμένων έρ¬ 
γων, η επιμέτρηση, η έγκριση των λογαριασμών, η σύνταξη 
των συγκριτικών πινάκων και των πρωτοκόλλων καθορι¬ 
σμού τιμών νέων εργασιών η παραλαβή των έργων ως και 
κάθε εργασία που απορρέει από την εφαρμογή της σχετι¬ 
κής με το θέμα αυτό νομοθεσίας. Η εισήγηση για τη διαδι¬ 
κασία εκτέλεσης και επίβλεψης μικρών έργων. Η εισή¬ 
γηση για την επισκευή και η ανακαίνιση των κτιριακών 
εγκαταστάσεων, η επισκευή και η συντήρηση των ηλε- 
κτρομηχανολογικών και υδραυλικών εγκαταστάσεων, κα¬ 
θώς και των έργων υποδομής. Η εισήγηση για την προμή¬ 
θεια των υλικών που επιβάλλεται μόνο από έκτακτες και 
απρόβλεπτες ανάγκες για την επισκευή και συντήρηση 
του πιο πάνω εξοπλισμού. Η διακίνηση της αλληλογραφίας 
που αφορά στα τεχνικά έργα. 

Η μέριμνα για τη διεκπεραίωση όλων των διαδικασιών 
που απαιτούνται για τη διενέργεια των δημοπρασιών και 
την ανάδειξη των αναδόχων εκτέλεσης έργων ή ανάθεσης 
μελετών. Η επίλυση σε συνεργασία με τη νομική υπηρεσία 
των πάσης φύσεως νομικών ζητημάτων που ανακύπτουν 
κατά την εκτέλεση των έργων και μελετών ή κατά τον 

έλεγχο αυτών. Η τήρηση των αναγκαίων βιβλίων και στοι¬ 
χείων. 

Άρθρο 5 

Τμήμα Διεθνών και Δημοσίων Σχέσεων 

Αρμοδιότητες του Τμήματος Διεθνών και Δημοσίων 
Σχέσεων είναι: Η μέριμνα για την υπογραφή διαπανεπι- 
στημιακών συμφωνιών, η παρακολούθηση της υλοποίη¬ 
σής τους, η συγκέντρωση και η διανομή προγραμμάτων 
επιστημονικών ανταλλαγών καθώς και των προγραμμάτων 
που αναπτύσσονται στα πλαίσια των κρατών - μελών της 
Ευρωπαϊκής Ένωσης. Η μέριμνα για τον προγραμματισμό 
και την οργάνωση της προβολής του ιδρύματος στο εξω¬ 
τερικό ιδίως με την έκδοση ειδικών πληροφοριακών εντύ¬ 
πων. Η μέριμνα για την υπογραφή συμβάσεων με ξένα πα¬ 
νεπιστήμια. Η μέριμνα για την προβολή του έργου του 
Ιδρύματος δια του τύπου και των λοιπών μέσων ενημέρω¬ 
σης. Η παρακολούθηση του τύπου και των μέσων ενημέ¬ 
ρωσης σε θέματα που αφορούν το Ίδρυμα και η επιμέλεια 
των ανακοινώσεων και απαντήσεων σε σχετικά δημοσιεύ- 
μετα. Η μέριμνα για την οργάνωση και διεξαγωγή τελετών, 
εορτών, συνεδρίων, δεξιώσεων και λοιπών εκδηλώσεων. 
Η μέριμνα για την οργάνωση της φιλοξενίας αλλοδαπών 
επιστημόνων που προσκαλούνται από το Ίδρυμα. Η μέρι¬ 
μνα για την οργάνωση και απονομή τίτλων επιτίμων καθη¬ 
γητών και επιτίμων διδακτόρων. 

Άρθρο 6 

Τμήμα Μηχανοργάνωσης 

Αρμοδιότητες του Τμήματος Μηχανοργάνωσης είναι: Η 
μέριμνα για το χειρισμό, την καλή λειτουργία και την ορθο¬ 
λογική εκμετάλλευση του δικτύου Η/Υ, καθώς και η ανά¬ 
λυση και ο σχεδιασμός της μηχανοργάνωσης των διοικητι¬ 
κών υπηρεσιών του ιδρύματος. Η οργάνωση Τράπεζας 
πληροφοριών. Η σύνταξη προδιαγραφών για την προμή¬ 
θεια νέου εξοπλισμού και μηχανογραφικού υλικού. Η προ¬ 
ληπτική συντήρηση των μονάδων των Η/Υ και η βελτίωση 
και η συντήρηση του λογισμικού του συστήματος. Η σύ¬ 
νταξη αναγκαίων προγραμμάτων Η/Υ, η τεκμηρίωσή τους, 
η εφαρμογή τους και η τήρηση σχετικού αρχείου. Η ενημέ¬ 
ρωση και η εκπαίδευση των χρηστών. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ 
ΚΕΦΑΛΑΙΟ Α’ 

ΠΡΟΣΩΠΙΚΟ ΕΙΔΙΚΩΝ ΚΑΤΗΓΟΡΙΩΝ 
Άρθρο 7 

Προϊστάμενος Γραμματείας 

Συνιστάται μία (1) θέση Προϊσταμένου Γραμματείας 
Α.Ε.Ι. της κατηγορίας των ειδικών θέσεων με βαθμό 2ο. Η 
θέση αυτή διέπεται από τις διατάξεις του άρθρου 70 παρ. 
1 του Ν. 1566/1985 και του Π.Δ. 388/1983 (Α' 141), 
όπως ισχύουν κάθε φορά. 

ΚΕΦΑΛΑΙΟ Β’ 

ΜΟΝΙΜΟ ΠΡΟΣΩΠΙΚΟ 
Άρθρο 8 

Κατηγορίες και Κλάδοι προσωπικού 

1. Οι κατηγορίες των μονίμων υπαλλήλων του Διοικητι¬ 
κού Προσωπικού του Χαροκοπείου ΑΕΙ Οικιακής Οικονο¬ 
μίας ορίζονται ως εξής: 


α) Κατηγορία Πανεπιστημιακής Εκπαίδευσης (ΠΕ) 
β) Κατηγορία Τεχνολογικής Εκπαίδευσης (ΤΕ) 
γ) Κατηγορία Δευτεροβάθμιας Εκπαίδευσης (ΔΕ) 
δ) Κατηγορία Υποχρεωτικής Εκπαίδευσης (ΥΕ) 

2. Στην κατηγορία Πανεπιστημιακής Εκπαίδευσης (ΠΕ) 
υπάγονται οι παρακάτω κλάδοι: 

α) Κλάδος ΠΕ Διοικητικός - Οικονομικός 
β) Κλάδος ΠΕ Μηχανικών 
γ) Κλάδος ΠΕ Πληροφορικής 
δ) Κλάδος ΠΕ Μεταφραστών - Διερμηνέων 
ε) Κλάδος ΠΕ Ιατρών Ειδικοτήτων 

3. Στην κατηγορία Τεχνολογικής Εκπαίδευσης (ΤΕ) 
υπάγονται οι παρακάτω κλάδοι: 

α) Κλάδος ΤΕ Διοικητικός - Λογιστικός 
β) Κλάδος ΤΕ Πληροφορικής 
γ) Κλάδος ΤΕ Τεχνολογικών Εφαρμογών 
δ) Κλάδος ΤΕ Νοσηλευτικής 

4. Στην κατηγορία Δευτεροβάθμιας Εκπαίδευσης (ΔΕ) 
υπάγονται οι παρακάτω κλάδοι: 

α) Κλάδος ΔΕ Διοικητικός - Λογιστικός 
β) Κλάδος ΔΕ Δακτυλογράφων - Στενογράφων 
γ) Κλάδος ΔΕ Τεχνικός 

δ) Κλάδος ΔΕ Προσωπικού Ηλεκτρονικών Υπολογιστών 
(Η/Υ) 

ε) Κλάδος ΔΕ Μεταφραστών - Διερμηνέων 
στ) Κλάδος ΔΕ Κηπουρών (προσωρινός) 

5. Στην κατηγορία Υποχρεωτικής Εκπαίδευσης (ΥΕ) 
υπάγονται οι παρακάτω κλάδοι: 

α) Κλάδος ΥΕ Επιμελητών 

β) Κλάδος ΥΕ Προσωπικού Καθαριότητας 

Άρθρο 9 

Βαθμολογική Κλίμακα 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ’-Α' και της κατηγορίας ΥΕ στους βαθ¬ 
μούς Ε’-Β', σύμφωνα με τις διατάξεις της παρ. 1 του άρ¬ 
θρου 34 Ν. 2190/94. 

Άρθρο 10 
θέσεις - προσόντα 

1. Οι θέσεις του μόνιμου διοικητικού προσωπικού ορίζο¬ 
νται κατά κλάδους ως εξής: 

α) Κλάδος ΠΕ Διοικητικός - Οικονομικός: Δύο (2) θέ¬ 
σεις. 

β) Κλάδος ΠΕ Μηχανικών: Δύο (2) θέσεις, 
γ) Κλάδος ΠΕ Πληροφορικής: Δύο (2) θέσεις, 
δ) Κλάδος ΠΕ Μεταφραστών - Διερμηνέων: Μία (1) 
θέση. 

ε) Κλάδος ΠΕ Ιατρών - Ειδικοτήτων: Δύο (2) θέσεις, 
στ) Κλάδος ΤΕ Διοικητικός - Λογιστικός: Μία (1) θέση, 
ζ) Κλάδος ΤΕ Πληροφορικής: Δύο (2) θέσεις, 
η) Κλάδος ΤΕ Τεχνολογικών Εφαρμογών: Δύο (2) θέ¬ 
σεις. 

θ) Κλάδος ΤΕ Νοσηλευτικής: Μία (1) θέση, 
ι) Κλάδος ΔΕ Διοικητικός - Λογιστικός: Δύο (2) θέσεις, 
ια) Κλάδος ΔΕ Τεχνικός: Μία (1) θέση με ειδικότητα 
οδηγού. 

ιβ) Κλάδος ΔΕ Προσωπικού Η/Υ: Μία (1) θέση, 
ιγ) Κλάδος ΔΕ Μεταφραστών-Διερμηνέων: Μία (1) 
θέση. 

ιδ) Κλάδος ΔΕ Δακτυλογράφων - Στενογράφων: Τέσσε¬ 
ρις (4) θέσεις. 

ιε) Κλάδος ΔΕ Κηπουρών: Μία (1) θέση προσωρινή, 
ιστ) Κλάδος ΥΕ Επιμελητών: Τρεις (3) θέσεις. 

ιζ) Κλάδος ΥΕ Προσωπικού καθαριότητας: Τρεις (3) θέ- 
σεις. 

2. Προσόντα διορισμού στον εισαγωγικό βαθμό των κλά¬ 
δων της προηγούμενης παραγράφου είναι τα κατά περί¬ 
πτωση οριζόμενα στο Π.Δ. 194/1988 (Α' 84) όπως ισχύει 
κάθε φορά. 

3. Σε όσους κλάδους περιλαμβάνονται περισσότερες 
από μία ειδικότητες, η ειδικότητα καθορίζεται με την προ¬ 
κήρυξη πλήρωσης των θέσεων. 

ΚΕΦΑΛΑΙΟ Γ' 

ΛΟΙΠΟ ΠΡΟΣΩΠΙΚΟ 
Αρθρο 11 

θέσεις με σχέση εργασίας ιδιωτικού δικαίου 

Οι προσωρινές θέσεις με σχέση εργασίας ιδιωτικού δι¬ 
καίου αορίστου χρόνου, σε εφαρμογή του Ν. 2266/94, 
ορίζονται συνολικά σε τέσσερις (4) και διακρίνονται στις 
ακόλουθες ειδικότητες: 

α) Μία (1) θέση Διοικητικού - Οικονομικού ΠΕ Κατηγο¬ 
ρίας και 

β) Τρεις (3) θέσεις Διοικητικού - Λογιστικού ΔΕ Κατηγο¬ 
ρίας 

ΚΕΦΑΛΑΙΟ Δ' 

ΠΡΟΣΩΠΙΚΟ ΥΠΗΡΕΣΙΑΣ ΒΙΒΛΙΟΘΗΚΗΣ 
Αρθρο 12 

Κλάδοι - θέσεις - προσόντα 

1. Οι κλάδοι και οι θέσεις της Υπηρεσίας Βιβλιοθήκης 
διακρίνονται ως εξής: 

α) Κλάδος ΠΕ Βιβλιοθηκονόμων: Μία (1) θέση, 
β) Κλάδος ΤΕ Βιβλιοθηκονόμων: Μία (1) θέση, 
γ) Κλάδος ΔΕ Βιβλιοθηκάριων: Τέσσερις (4) θέσεις. 

2. Προσόντα διορισμού στον εισαγωγικό βαθμό είναι τα 
κατά περίπτωση οριζόμενα στο Π.Δ. 194/1988 (Α' 84) 
όπως ισχύει κάθε φορά. 

ΚΕΦΑΛΑΙΟ Ε' 

ΠΡΟΪΣΤΑΜΕΝΟΙ ΥΠΗΡΕΣΙΩΝ - 
ΑΝΑΠΛΗΡΩΣΗ - ΚΑΤΑΝΟΜΗ - ΤΟΠΟΘΕΤΗΣΗ 

Αρθρο 13 

Προϊστάμενοι Οργανικών Μονάδων 

1. Των υπηρεσιών του Χαροκόπειου Α.Ε.Ι. Οικιακής Οι¬ 
κονομίας προΓοταται ο Προϊστάμενος Γραμματείας του 
Α.Ε.Ι., σύμφωνα με τις διατάξεις του άρθρου 4 του Π.Δ. 
388/1983 (Α' 141) όπως ισχύει κάθε φορά. 

2. Οι προϊστάμενοι των οργανικών διοικητικών μονάδων 
ορίζονται σύμφωνα με τις διατάξεις του άρθρου 36 του Ν 
2190/94 (Α'28). 

3. Οι κλάδοι για την επιλογή των προϊσταμένων των διοι¬ 
κητικών οργανικών μονάδων ορίζονται ως ακολούθως: 

α) Των Διευθύνσεων: Ακαδημαϊκών θεμάτων και Προ¬ 
σωπικού και Οικονομικής Διαχείρισης, υπάλληλοι του κλά¬ 
δου ΠΕ Διοικητικού - Οικονομικού και εν ελλείψει υπάλλη¬ 
λοι του κλάδου ΤΕ Διοικητικού - Λογιστικού. 

β) Των Τμημάτων και των Γραμματειών των ανωτέρω 
Διευθύνσεων υπάλληλοι του κλάδου ΠΕ Διοικητικού - Οι¬ 
κονομικού ή ΤΕ Διοικητικού - Λογιστικού και εν ελλείψει 
υπάλληλοι του κλάδου ΔΕ Διοικητικού - Λογιστικού. 

V) Του Τμήματος Τεχνικών Έργων υπάλληλος του κλά¬ 
δου ΠΕ Μηχανικών ή ΤΕ Τεχνολογικών Εφαρμογών. 


δ) Του Τμήματος Μηχανοργάνωσης υπάλληλος του κλά¬ 
δου ΠΕ Πληροφορικής ή ΤΕ Πληροφορικής ΔΕ και εν ελ¬ 
λείψει υπάλληλος του κλάδου ΔΕ Προσωπικού Η/Υ. 


ε) Του Τμήματος Διεθνών και Δημοσίων Σχέσεων, υπάλ¬ 
ληλος του κλάδου ΠΕ Μεταφραστών - Διερμηνέων και εν 
ελλείψει υπάλληλος του κλάδου ΔΕ Μεταφραστών - Διερ¬ 
μηνέων. Εν ελλείψει υπαλλήλων των ανωτέρω κλάδων 
υπάλληλος του κλάδου ΠΕ Διοικητικού - Οικονομικού ή ΤΕ 
Διοικητικού - Λογιστικού, με άριστη γνώμη μιας τουλάχι¬ 
στον ξένης γλώσσας. 

Άρθρο 14 

Προϊστάμενος Υπηρεσίας Βιβλιοθήκης 

Την Υπηρεσίας Βιβλιοθήκης η οποία αντιστοιχεί με 
Διεύθυνση μέχρι να οργανωθεί, σύμφωνα με την παρ. 2 
του άρθρου 1 του παρόντος διατάγματος προΐσταται 
υπάλληλος του κλάδου ΠΕ Βιβλιοθηκονόμων ή ΤΕ Βιβλιο- 
θηκονόμων. 

Άρθρο 15 
Αναπλήρωση 

Οι προϊστάμενοι των οργανικών διοικητικών μονάδων 
όταν απουσιάζουν, κωλύονται ή δεν υπάρχουν, αναπληρώ¬ 
νονται σύμφωνα με τη διαδικασία που ορίζουν οι διατάξεις 
του άρθρου 13 του Ν. 1586/86, όπως τροποποιήθηκε με 
την παρ. 19 του άρθρου 36 του Ν. 2190/94 (Α' 28). 

Άρθρο 16 

Κατανομή - Τοπθέτηση 

Η κατανομή του διοικητικού προσωπικού στις επιμέ- 
ρους μονάδες, τα καθήκοντα και κάθε άλλη σχετική λε¬ 
πτομέρεια καθορίζονται με τον εσωτερικό κανονισμό λει¬ 
τουργίας του ιδρύματος, σύμφωνα με τις διατάξεις των άρ¬ 
θρων 3 παρ. 2 και 3 του Ν. 1268/1982 και 48 παρ 12 του 
Ν. 1404/1983. 

ΜΕΡΟΣ ΤΡΙΤΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 17 

Κατάταξη Προσωπικού 

1 Οι κατά τη δημοσίευση του παρόντος, υπηρετούντες 
μόνιμοι υπάλληλοι του Χαροκόπειου ΑΕΙ Οικιακής Οικονο¬ 
μίας κατατάσσονται αυτοδικαίως στις προβλεπόμενες 
από τον οργανισμό αυτό θέσεις αντιστοίχων κλάδων. 

2. Για την κατάταξη των υπαλλήλων εκδίδεται διαπιστω- 
τική πράξη του Πρύτανη, η οποία κοινοποιείται στους εν¬ 
διαφερομένους υπαλλήλους και δεν δημοσιεύεται οτην 
Εφημερίδα της Κυβερνήσεως. 

Άρθρο 18 

Καταργούμενες διατάξεις 

Κάθε γενική ή ειδική διάταξη που αντίκειται ή ρυθμίζει 
διαφορετικά τα θέματα που διέπονται από τον παρόντα 
οργανισμό, καταργείται. 

Στον Υπουργό Εθνικής Παιδείας και θρησκευμάτων 

αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 26 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΓΕΩΡΓ. ΜΩΡΑΪΤΗΣ ΑΛΕΞ. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓ. Α. ΠΑΠΑΝΔΡΕΟΥ 


' ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 300 
Τροποποίηση των διατάξεων του Π.Δ. 229/94 (Α 134) 
«Γενικός κανονισμός προσωπικού ΚΤΕΛ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παραγρ. 2 του άρθρου 21 του Ν.Δ. 102/73 (Α 
178) «περί οργανώσεως των δια λεωφορείων αυτοκινήτων 
εκτελουμένων δημοσίων επιβατικών συγκοινωνιών», 

β) του άρθρου 29Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε με το άρθρο 27 του 
Ν. 2081/92 (Α' 154). 

2. Την με αριθμό 87/2.2.96 απόφαση του Πρωθυπουρ¬ 
γού και Υπουργού Μεταφορών και Επικοινωνιών «Καθορι¬ 
σμός αρμοδιοτήτων Υφυπουργού Μεταφορών και Επικοι¬ 
νωνιών Γεωργίου Δασκαλάκη» (Β 83). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

4. Την αριθμ. 398/1996 γνωμοδότηση του Συμβουλίου 
της Επικράτειας με πρόταση του Υπουργού Εργασίας και 
Κοινωνικών Ασφαλίσεων και του Υφυπουργού Μεταφο¬ 
ρών και Επικοινωνιών, αποφασίζουμε. 

Αρθρο 1 

1. Η παράγραφος 1 του άρθρου 9 του Π.Δ. 229/94 (Α 
134) αντικαθίσταται ως εξής: 

«1 Κατά την εκτέλεση της υπηρεσίας τους οι μόνιμοι 
και έκτακτοι υπάλληλοι του προσωπικού κινήσεως, καθώς 
και οι ιδιοκτήτες οδηγοί λεωφορείων που υπάγονται εξ αι¬ 
τίας της εργασίας τους σε μία από τις κατηγορίες του προ¬ 


σωπικού αυτού, φέρουν, υποχρεωτικά, με μέριμνα και ευ¬ 
θύνη των οργάνων διοίκησης του ΚΤΕΛ, ειδική στολή. 

Οι στολές του προσωπικού κινήσεως είναι: 
α) Μία θερινή, που περιλαμβάνει δύο (2) παντελόνια και 
δύο (2) υποκάμισα, για κάθε χρόνο, η οποία θα παραδίδε- 
ται μέχρι 20 Μαΐου. 

β) Μία χειμερινή, που περιλαμβάνει ένα σακκάκι, ένα 
παντελόνι, μια γραβάτα και δύο πουκάμισα, για κάθε 
χρόνο, η οποία θα παραδίδεται μέχρι 20 Οκτωβρίου. 

γ) Μία χειμερινή χλαίνη, κάθε τρία χρόνια, η οποία για 
τους οδηγούς και εισπράκτορες είναι κοντή και για τους 
σταθμάρχες και ελεγκτές μακριά. 

δ) Ειδικά για τους σταθμάρχες και ελεγκτές, οι στολές 
θερινή και χειμερινή συμπληρώνονται, κάθε χρόνοα η θε¬ 
ρινή και κάθε δύο (2) χρόνια η χειμερινή, με πηλίκιο καθώς 
και με ένα αδιάβροχο κάθε τρία (3) χρόνια. 

ε) Ειδικά για τους οδηγούς οι στολές θερινή και χειμε¬ 
ρινή συμπληρώνονται με μια φόρμα, κάθε τρία (3) χρόνια. 

Αρθρο 2 

1. Η περίπτωση δ της παραγράφου 2 του άρθρου 18 του 
Π.Δ. 225/1994 καταργείται οι δε περιπτώσεις ε, στ, ζ και 
η αυτής, αναριθμούνται σε δ, ε, στ και ζ αντίστοιχα. 

2 Στο τέλος της παραγράφου 2 του ίδιου ως άνω άρ¬ 
θρου προστίθεται νέα παράγραφος 3 που έχει ως εξής. 

«3. Η ποινή του προστίμου του 1/3 του ημερομισθίου 
μέχρι τρεις (3) ημέρες, επιβάλλεται κάθε φορά που εκτε- 
λείται υπηρεσία χωρίς την κανονισμένη στολή». 

3. Οι παράγραφοι 3, 4, 5, 6, 7 και 8 του άρθρου 18 του 
προαναφερομένου Π.Δ. αναριθμούνται σε 4, 5, 6, 7,8 και 
9 αντίστοιχα. 

Άρθρο 3 

Η ισχύς των διατάξεων του διατάγματος αυτού αρχίζει 
από τη δημοσίευσή του στην Εφημερίδα της Κυβερνή- 
σεως. 

Στον Υφυπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 26 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΥΑΓΓ. ΠΑΝΝΟΠΟΥΛΟΣ ΓΕΩΡΓ. ΔΑΣΚΑΛΑΚΗΣ 

ΡΒΜΙΚΟ ΤΥΠΟΓΡ ΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ ____ 

ΠΛΗΡΟΦΟΡΙΕΣ Ρ-ΥΠΗΡΕΤ ΗΣΗΣ ΠΟΛΙΤΩΝ -- 

_ 1 " η »ηι*ΓΠΠ Λ V Α Γϋ ΑΦΡΙΛ 


ΚΕΝΤΡΙΚΗ ΥΠΗΡΕΣΙΑ 

Ιολωμ ου 51 _ 

Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.μ.ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 

5225713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 

5239762 ΠΑΤΡΑ 

5248141 ΚορΙνθου 327 Τ.Κ. 262 2ο 
5248188 ΙΩΑΝΝΙΝΑ 
5248785 Διοικητήριο Τ.Κ. 454 44 

ΚΟΜΟΤΗΝΗ 

5248320 Δημοκρατίας 1 Τ.Κ. 691 00 


(031) 423955 

423956 
4136402 
4171307 
(061) 271249 

224581 

(0651) 21901 

0531) 22637 

26522 




ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


. Ου.νΛ/ν νμΛ* 

Α' (Νδμοι, Π.Δ., Συμβάσεις κτλ.) 50 000 . 2.500 » 

Β - (Υπουργικές αποφάσεις κτλ.) 10000 · 500 * 

Γ (Διορισμοί, απολύσεις κτλ. Δημ. Υπαλλήλων) ^ ^ . 2.500 ■ 

Δ (Απαλλοτριώσεις, πολεοδομία κτλ.) 25 000 · 1 .250 ’ 

Αναπτυξιακών Πράξεων (Τ.Α.Π.Σ.) 10 000 . 500 · 

Ν.Π.Δ.Δ. (Διορισμοί κτλ. προσωπικού ΝΠΔΔ) 5 000 · 250 · 

Παράρτημα (Πίνακες εππυχάντων διαγωνισμών) ^ 1() 000 . 500 · 

Δελτίο Βιομηχανικής Ιδιοκτησίας (Δ.Ε.Β.Ι.) 3 000 · 150 » 

Ανωτάτου Ειδικού Δικαστηρίου (Α.Ε.Δ.) ί 50 000 · 7 500 * 

Ανωνύμων Εταιρειών 4 Ε.Π.Ε. 10 000 · 500 * 

Προκηρύξεων Α.Σ.Ε.Π. ---“ ηο<Π 6.0 00 » 

